पाएं अपने शहर की ताज़ा ख़बरें और फ्री ई-पेपरडाउनलोड करें
शातिर ठग ने फोन कर दुकानदार को कैरी बैग की डिलीवरी तुरंत देने का झांसा देकर 80,500 रुपए ठग लिए। ठग ने काजीवाड़ा जगाधरी गेट निवासी दुकानदार सोनू बतरा (हेमंत) को फोन पर खुद को दिल्ली निवासी मोहन बताते हुए अपनी फर्म का विजिटिंग कार्ड, जीएसटीआईएन नंबर व बैंक अकाउंट नंबर भी भेजा। जिसके बाद उसने 30 मार्च को संबंधित व्यक्ति के बताए एक अकाउंट नंबर में 40 हजार रुपए व दूसरे में 40,500 रुपए जमा कराए। जिसका कहना था कि वह शाम को सामान भेज देगा।
उसी रात इस व्यक्ति ने उससे बात की और कहा कि अभी बिल्टी नंबर देता हूं। इसके अगले दिन यानी 31 मार्च को उसने आरोपी को फोन किया तो उसने अटैंड नहीं किया। इसके बाद उसे मैसेज किया। उसका जवाब भी नहीं दिया। जबकि आरोपी का फोन व इंटरनेट चालू है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn